**Ministru kabineta noteikumu projekta**

**„Kārtība, kādā pašvaldībām 2016. gadā piešķir valsts budžeta dotāciju Valsts un pašvaldību vienoto klientu apkalpošanas centru tīkla uzturēšanai” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts „**Kārtība, kādā pašvaldībām 2016. gadā piešķir valsts budžeta dotāciju Valsts un pašvaldību vienoto klientu apkalpošanas centru tīkla uzturēšanai**” (turpmāk – noteikumu projekts) sagatavots saskaņā ar likuma „Par valsts budžetu 2016. gadam” 55. pantu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Noteikumu projektā noteikta kārtība, kādā ministrija budžeta programmas 30.00.00 „Pašvaldību attīstības nacionālie atbalsta instrumenti” ietvaros paredzētās apropriācijas 517 611 *euro* apmērā piešķir pašvaldībām valsts budžeta dotāciju (turpmāk – dotācija) vienoto klientu apkalpošanas centru) tīkla uzturēšanai valsts pakalpojumu sniegšanai 2016. gadā.Vienoto klientu apkalpošanas centru uzturēšana pašvaldībās nodrošinās pakalpojumu saņemšanu iedzīvotājiem un uzņēmējiem vienuviet.Publisko pakalpojumu nodrošināšana sabiedrībai ir viens no valsts galvenajiem uzdevumiem. Publisko pakalpojumu sniegšanas pilnveidošana ir būtiska valsts pārvaldes modernizācijas un valsts pārvaldes strukturālo reformu sastāvdaļa un ir viena no valdības prioritātēm. Saskaņā ar Ministru kabineta 2015. gada 10. janvāra rīkojumu Nr. 14 „Grozījumi Koncepcijā par publisko pakalpojumu sistēmas pilnveidi” (turpmāk - koncepcija) un Ministru kabineta 2015. gada 26. maija noteikumiem Nr. 260 “Kārtība, kādā pašvaldībām 2015. gadā piešķir valsts budžeta dotāciju Valsts un pašvaldību vienoto klientu apkalpošanas centru tīkla izveidei reģionu un novadu nozīmes attīstības centros” (turpmāk – MK noteikumi Nr. 260), 2015. gadā tika uzsākta Valsts un pašvaldību vienoto klientu apkalpošanas centru (turpmāk – vienotie klientu apkalpošanas centri) izveide un darbinieku mācības. Vides aizsardzības un reģionālās attīstības ministrijai (turpmāk – ministrija) jauno politikas iniciatīvu ietvaros, pamatojoties uz likumu „Par vidēja termiņa budžeta ietvaru 2015., 2016. un 2017. gadam”, tika piešķirts finansējums budžeta programmā 30.00.00 „Pašvaldību attīstības nacionālie atbalsta instrumenti”, tajā skaitā pasākumam „Publisko pakalpojumu pieejamības nodrošināšana saskaņā ar vienas pieturas aģentūras principu”. Piešķirtais finansējums 2015. gadā ir 919 739 *euro*, 2016. gadā - 517 611 *euro* un indikatīvi 2017., 2018. un 2019. gadā 940 394 *euro* apmērā katru gadu vienoto klientu apkalpošanas centru tīkla uzturēšanai un attīstībai, lai nodrošinātu valsts pakalpojumu pieejamību.Lai nodrošinātu vienveidīgu pieprasītāko valsts pakalpojumu sniegšanu pašvaldībās, Lauku atbalsts dienests, Nodarbinātības valsts aģentūra, Uzņēmumu reģistrs, Pilsonības un migrācijas lietu pārvalde, Valsts ieņēmumu dienests, Valsts sociālās apdrošināšanas aģentūra,Valsts zemes dienests un, papildus, Valsts darba inspekcija, ir izstrādājušas pieprasītu, relatīvi vienkāršu un nedalāmu pakalpojumu, kuriem ir administratīva pakalpojuma pazīmes, grozu - minimālo pakalpojumu grozu, kura sniegšana tiktu piedāvāta novadu nozīmes pašvaldību centros.Paredzētā budžeta finansējuma ietvaros ministrija ir noslēgusi līgumu ar Ventspils pilsētas domi par informācijas un komunikācijas tīkla nodrošināšanu starp pašvaldībām un valsts iestādēm, izmantojot drošo kanālu (DIVS) par līguma summu 65 000 *euro* apmērā. Ventspils pilsētas domes struktūrvienība Ventspils digitālais centrs 2015. gadā izveidoja un turpina nodrošināt vienoto klientu apkalpošanas centru pakalpojumu vadības sistēmu.Valsts reģionālās attīstības aģentūra un Ventspils pilsētas dome 2015. gada 17. augustā noslēdza vienošanos par grozījumiem 2013. gada 17. decembra Vienošanās Nr. 13-2/13/155 par pašvaldības informācijas tehnoloģiju kompetences centra uzturēšanu un izmaiņu veikšanu pašvaldības informācijas sistēmā, kas paredz veikt izmaiņas pašvaldības informācijas sistēmā vienoto klientu apkalpošanas centru datu apmaiņai caur Valsts informācijas sistēmu savietotāju ar valsts pārvaldes institūcijām valsts pakalpojumu saņemšanai un pieprasīšanai. Ventspils pilsētas pašvaldības iestāde „Ventspils Digitālais centrs” 2015. gada 23. augustā noslēdza sadarbības līgumu Nr. 19.-19/2015/145 ar ministriju par vienoto klientu apkalpošanas centru sniegto pakalpojumu vadības sistēmas darbības nodrošināšanu reģionu un novadu nozīmes attīstības centros”.Ministrija centralizēti nodrošina vienotā klientu apkalpošanas centru tīkla atpazīstamības aktivitātes (piem. viedkaršu lasītāju izgatavošana, plakātu izgatavošanu, bukletu sagatavošanu, izdošanu u.c.) un sabiedriskās domas pētījuma veikšanu, šim mērķim paredzot finansējumu 7771.00 *euro* apmērā no budžeta programmas 30.00.00 "Pašvaldību attīstības nacionālie atbalsta instrumenti" ietvaros piešķirtās valsts budžeta dotācijas..Noteikumu projekta 1. pielikumā „Valsts budžeta dotācijas apmērs 2016. gadā Valsts un pašvaldību vienoto klientu apkalpošanas centru tīkla uzturēšanai” minētās pašvaldības ir uzsākušas klientu apkalpošanas centru tīkla ieviešanu savās pašvaldībās jau 2015. gadā. Saskaņā ar MK noteikumu Nr. 260 prasībām 2015. gadā visas novadu un reģionālās nozīmes pašvaldības varēja pieteikties valsts budžeta dotācijas apguvei. Interesi izrādīja un pieteicās 59 pašvaldības. Ņemot vērā valsts budžeta iespējas 2016. gadā, uzturēšanas izdevumu dotēšana paredzēta tiem vienotajiem klientu apkalpošanas centriem, kuri pieteikušies to izveidei un darbībai 2015. gadā un turpina vai uzsāk savu darbību 2016. gadā. Valsts budžeta dotācija šīm pašvaldībām tiek aprēķināta, pamatojoties uz likumā „Par valsts budžetu 2016. gadam” noteikto finansējuma apmēru, kas nesedz ministrijai iesniegto pašvaldību pieprasījumu pēc dotācijas apjoma vienoto klientu apkalpošanas centru uzturēšanas izmaksām. Lai izstrādātu metodiku uzturēšanas izdevumu aprēķināšanai turpmākiem gadiem, ministrija un Latvijas Pašvaldību savienība 2016. gadā izveido darba grupu. Vienoto klientu apkalpošanas centru uzturēšanas izmaksas ietver divas pozīcijas – uzturēšanas izdevumus un nodarbināto atlīdzības izdevumus.Noteikumu projektā noteikta kārtība, kādā ministrija budžeta programmas 30.00.00 „Pašvaldību attīstības nacionālie atbalsta instrumenti” ietvaros paredzētās apropriācijas 517 611 *euro* apmērā piešķir pašvaldībām valsts budžeta dotāciju (turpmāk – dotācija) vienoto klientu apkalpošanas centru) tīkla izveidei un uzturēšanai valsts pakalpojumu sniegšanai 2016. gadā. Vienotie klientu apkalpošanas centri izveide un pašvaldībās nodrošinās pakalpojumu saņemšanu iedzīvotājiem un uzņēmējiem vienuviet.Saskaņā ar MK noteikumu Nr. 260 7. punktu, valsts budžeta dotācijas apmērs vienoto klientu apkalpošanas centru uzturēšanai 2015. gadā nevarēja pārsniegt 300 *euro* mēnesī. 2016. gadā, ņemot vērā piešķirto valsts budžeta dotācijas apjomu, vienoto klientu apkalpošanas centru novadu un reģionu nozīmes attīstības centros uzturēšanas izdevumu aprēķinā, kā labās prakses piemērs pārņemts Finanšu ministrijas 2015. gada 27. martā apstiprinātais dokuments „Metodika par netiešo izmaksu vienotās likmes piemērošanu projekta izmaksu atzīšanā 2014.- 2020. gada plānošanas periodā” <http://www.esfondi.lv/upload/00-vadlinijas/vadlinijas_2015/4.3._metodika.pdf> (turpmāk - metode). Šī Eiropas Komisijas (turpmāk - EK) piedāvātā metode netiešo izmaksu piemērošanai ir šāda: netiešās izmaksas nosakot ar vienotu likmi 15 % no attiecināmajām tiešajām personāla izmaksām. Šīs metodes izmantošana neprasa veikt aprēķinus likmes pamatošanai. Metode atspoguļo netiešo izmaksu rašanās loģiku: projekta netiešās izmaksas tiek noteiktas no projekta tiešajām attiecināmajām personāla izmaksām, jo netiešo izmaksu lielums lielā mērā ir tieši saistīts ar to, cik daudz projekta īstenošanā ir iesaistīto cilvēku, kuri vismaz 30% no sava darba laika strādā uz projektu. No nodarbināto cilvēku skaita (tiešajām personāla izmaksām) ir atkarīgs, cik lielas izmaksas ir nepieciešamas, lai nodrošinātu tiem atbilstošus darba apstākļus (piem., biroja preces, sakaru pakalpojumus, siltas un apgaismotas telpas, darba drošību, u.c.). Pamatojums šādas metodikas pielietošanā – labā prakse un aprobēts modelis.Uzturēšanas izdevumu atbalstāmās izmaksas 15% apmērā ir noteiktas atbilstoši metodikai, sadalot netiešās izmaksas: 1. Vienoto klientu apkalpošanas centru personāla kancelejas preces, biroja piederumi un biroja aprīkojuma noma. 2. Vienoto klientu apkalpošanas centru personāla telpu noma un īre, komunālie maksājumi un telpu uzturēšanas izmaksas (tai skaitā iestādes koplietošanas telpu un koplietošanas resursu izmantošanas izmaksu proporcionāla segšana). 3. Vienoto klientu apkalpošanas centru personāla sakaru, interneta, IT uzturēšanas izmaksas un pasta pakalpojumu izmaksas. 4. citas izmaksas, kas nav iekļautas vienoto klientu apkalpošanas centru tiešajās attiecināmajās izmaksās, bet ir nepieciešamas darbību rezultātu sasniegšanai.Ne mazāk par 50 % no vienotā klientu apkalpošanas centra uzturēšanas izmaksām pašvaldība sedz no saviem budžeta līdzekļiem. Nodarbināto atlīdzības izmaksas tiek noteiktas, ņemot vērā Ministru kabineta 2015. gada 26. maija noteikumu Nr. 260 8. punktu. Vienoto klientu apkalpošanas centru nodarbināto atlīdzības fonda nodrošināšanai (tiešās attiecināmas personāla izmaksas) valsts budžeta dotācija 2016. gadā piešķirama šādā apmērā:1. pašvaldībām, kurās ir vairāk nekā 20 000 iedzīvotāju, – 1 000 *euro* mēnesī;2. pašvaldībām no 10 001 līdz 20000 iedzīvotājiem – 700 *euro* mēnesī;3. pašvaldībām līdz 10 000 iedzīvotāju – 500 *euro* mēnesī. Atlīdzība vienoto klientu apkalpošanas centru nodarbinātajiem piešķirama, nepārsniedzot noteikto apmēru, neatkarīgi no iesaistīto darbinieku skaita.Saskaņā ar Ministru kabineta 2015.gada 10.novembra informatīvo ziņojumu „Par valsts un pašvaldību vienoto klientu apkalpošanas centra izveidi reģionu nozīmes attīstības centros 2015. gadā”, Balvu, Smiltenes un Tukuma novada pašvaldību uzturēšanas izdevumi tiek segti no 2016. gada 1. jūlija. Saskaņā ar noslēgtajiem līgumiem valsts budžeta dotāciju Balvu novada, Smiltenes novada un Tukuma novada vienoto klientu apkalpošanas centru uzturēšanas izdevumiem piešķir, ņemot vērā noslēgtos līgumus starp Vides aizsardzības un reģionālās attīstības ministriju un Balvu novada pašvaldību, Smiltenes novada pašvaldību un Tukuma novada pašvaldību, t.i., 300 *euro*/mēnesī.Ņemot vērā, ka vienoto klientu apkalpošanas centru darbības nodrošināšanai 2016. gadā ir piešķirts par 56 % mazāks valsts budžeta dotācijas apjoms nekā 2015. gadā, vienoto klientu apkalpošanas centru novadu nozīmes attīstības centros uzturēšanas izmaksas ir samazinātas, lai saglabātu iespēju vienoto klientu apkalpošanas centru darbinieku atlīdzības izmaksas turpināt dotēt 2015. gada līmenī.Nākamajos gados vienoto klientu apkalpošanas centru novadu nozīmes attīstības centros uzturēšanas izmaksas tiks pārskatītas, tostarp, ņemot vērā valsts budžeta dotācijas apjomus, kas ir paredzēti saskaņā ar likumu „Par vidēja termiņa budžeta ietvaru 2016., 2017. un 2018. gadam”.Valsts budžeta dotāciju, kas nav izlietota atbilstoši paredzētajiem mērķiem, atmaksā saskaņā ar Ministru kabineta 2010. gada 28. decembra noteikumiem Nr. 1220 „[Asignējumu piešķiršanas un izpildes kārtība](http://likumi.lv/ta/id/223614-asignejumu-pieskirsanas-un-izpildes-kartiba)”. Likums „Par valsts budžetu 2016. gadam” nosaka deleģējumu finansējuma sadalē tikai vienam gadam – 2016. gadam. Līdz ar to noteikumu projektā nav ietverama prasība par turpmākajos gados nepieciešamo valsts budžeta finansējumu centru izveidei, uzturēšanai un nodarbināto atlīdzībai.Ekonomiskos ieguvumus veido administratīvā sloga samazinājums vienoto klientu apkalpošanas centru klientiem. Administratīvā sloga samazinājums novadu centros ir pamatots ar klientu laika ietaupījumu, nebraucot uz tuvāko reģionālo centru – vidēji 1.24 st. 21 un 9 nacionālās un reģionālās nozīmes attīstības centros, administratīvais slogs samazināsies arī sinerģijas efekta dēļ.Pamatojoties uz piešķirto valsts budžeta dotācijas apmēru, 2016. gadā tiks nodrošināta 56 novadu un 3 reģionālās nozīmes vienoto klientu apkalpošanas centru darbība, lai pēc iespējas ātrāk, ērtāk un izdevīgāk nodrošinātu publiskā sektora sadarbību ar iedzīvotājiem.Noteikumos paredzētā valsts budžeta dotācija izmantojama vienoto klientu apkalpošanas centru uzturēšanai laika periodā no 2016. gada 1.janvāra līdz 31. decembrim. |
| 3. | Projekta izstrādē iesaistītās institūcijas | Latvijas Pašvaldību savienība. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Mērķgrupa, ko skar šis noteikumu projekts, aptver 59 pašvaldības (saskaņā ar Ministru kabineta noteikumu 1. pielikuma pašvaldību sarakstu) un to iedzīvotājus. |
| 2. | Tiesiskā regulējuma ietekme uz tautsaimniecību un administratīvo slogu | Administratīvais slogs samazinās iedzīvotājiem. Pašvaldību iedzīvotājiem pašvaldību administratīvajā teritorijā tiks nodrošināta valsts un pašvaldību pakalpojumu saņemšana klātienē. |
| 3. | Administratīvo izmaksu monetārs novērtējums | Informācijas sniegšanas pienākumi pašvaldībām izriet no noteikumu projekta 13. un 14. punkta.Pašvaldībām informācijas sniegšanas pienākuma radītās izmaksas jeb administratīvās izmaksas ir C = (f x l) x (n x b) = 456,4 *euro*, kurC – informācijas sniegšanas pienākuma radītās izmaksas jeb administratīvās izmaksas;f – finanšu līdzekļu apjoms, kas nepieciešams, lai nodrošinātu projektā paredzētā informācijas sniegšanas pienākuma izpildi (stundas samaksas likme, ieskaitot virsstundas vai stundas limitu ārējo pakalpojumu sniedzējiem, ja tādi ir) (atbilstoši Centrālās statistikas mājas lapas „Darbaspēka izmaksas” + pie identificētām darbaspēka izmaksām pieskaitīts klāt 25% (pieskaitāmās izmaksas) – 11,41;l – laika patēriņš, kas nepieciešams, lai sagatavotu informāciju, kuras sniegšanu paredz projekts- 8;n – subjektu skaits, uz ko attiecas projektā paredzētās informācijas sniegšanas prasības- 5;b – cik bieži gada laikā projekts paredz informācijas sniegšanu- 1.Informācijas apkopošanas, uzglabāšanas pienākumi ministrijai izriet no noteikumu projekta 15.punkta.VARAM informācijas sniegšanas pienākuma radītās izmaksas jeb administratīvās izmaksas ir C = (f x l) x (n x b) = 2282 *euro*, kurC – informācijas sniegšanas pienākuma radītās izmaksas jeb administratīvās izmaksas;f – finanšu līdzekļu apjoms, kas nepieciešams, lai nodrošinātu projektā paredzētā informācijas sniegšanas pienākuma izpildi (stundas samaksas likme, ieskaitot virsstundas vai stundas limitu ārējo pakalpojumu sniedzējiem, ja tādi ir) (atbilstoši Centrālās statistikas mājas lapas „Darbaspēka izmaksas” + pie identificētām darbaspēka izmaksām pieskaitīts klāt 25% (pieskaitāmās izmaksas) – 11,41;l – laika patēriņš, kas nepieciešams, lai sagatavotu informāciju, kuras sniegšanu paredz projekts- 40;n – subjektu skaits, uz ko attiecas projektā paredzētās informācijas sniegšanas prasības- 5;b – cik bieži gada laikā projekts paredz informācijas sniegšanu- 1. |
| 4. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2016** | Turpmākie trīs gadi (*euro*) |
| **2017** | **2018** | **2019** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (2016) gadu | izmaiņas, salīdzinot ar kārtējo (2016) gadu | izmaiņas, salīdzinot ar kārtējo (2016) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 517 611 | 0 | +422 783 | +422 783 | +422 783 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 517 611 | 0 | +422 783 | +422 783 | +422 783 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | Nav precīzi aprēķināms | 0 | Nav precīzi aprēķināms | Nav precīzi aprēķināms | Nav precīzi aprēķināms |
| 2. Budžeta izdevumi: | 517 611 | 0 | +422 783 | +422 783 | +422 783 |
| 2.1. valsts pamatbudžets | 517 611 | 0 | +422 783 | +422 783 | +422 783 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | Nav precīzi aprēķināms | 0 | Nav precīzi aprēķināms | Nav precīzi aprēķināms | Nav precīzi aprēķināms |
| 3. Finansiālā ietekme: | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | Nav precīzi aprēķināms | Nav precīzi aprēķināms | Nav precīzi aprēķināms |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X |  |  |  |  |
| 0 | 0 | 0 | 0 |
| 0 | 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Saskaņā ar likumu „Par valsts budžetu 2016. gadam” un likumu „Par vidēja termiņa budžeta ietvaru 2016., 2017. un 2018. gadam”, ministrijai vienoto klientu apkalpošanas centru izveidei un uzturēšanai paredzēts finansējums 2016.gadā 517 611 *euro*, 2017.gadā 940 394 *euro*, 2018.gadā 940 394 *euro* un 2019.gadā 940 394 *euro* apmērā |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Atbilstoši Ministru kabineta 2009. gada 15. decembra instrukcijas Nr. 19 „Tiesību akta projekta sākotnējās ietekmes izvērtēšanas kārtība” 33. punktā noteiktajam, nav iespējams precīzi aprēķināt tiesību akta projekta ietekmi uz pašvaldību budžeta līdzekļiem, jo katras pašvaldības pieteikums satur individualizētus aprēķinus, pieprasot pašvaldību budžetu un investīciju apjomus.  |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Saskaņā ar Ministu kabineta 2009.gada 25.augusta noteikumu Nr.970 „Sabiedrības līdzdalības kārtība attīstības plānošanas procesā” 7.4.1 apakšpunktu sabiedrības pārstāvji ir aicināti līdzdarboties, rakstiski sniedzot viedokli par noteikumu projektu tā izstrādes stadijā. Sabiedrības pārstāvji ir informēti par iespēju līdzdarboties, publicējot paziņojumu par līdzdalības procesu VARAM tīmekļa vietnē [www.varam.gov.lv](http://www.varam.gov.lv), sadaļā „Sabiedrības līdzdalība”.  |
| 2. | Sabiedrības līdzdalība projekta izstrādē | Noteikumu projekts 2015. gada 4. decembrī ir ievietots VARAM tīmekļa vietnē sabiedriskai apspriedei. |
| 3. | Sabiedrības līdzdalības rezultāti | Noteikumu projekta izstrādes gaitā nav saņemti priekšlikumi un komentāri. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Noteikumu projekta izpildi nodrošinās VARAM. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projektam nav paredzama ietekme uz institucionālo struktūru, kā arī tas neietekmēs iesaistīto institūciju cilvēkresursus. |
| 3. | Cita informācija | Nav. |

Anotācijas IV. un V. sadaļa – projekts šo jomu neskar.

Vides aizsardzības un reģionālās

attīstības ministrs K.Gerhards

**Iesniedzējs:**

Vides aizsardzības un

reģionālās attīstības ministrs K.Gerhards

**Vīza:**

valsts sekretāra p.i.

valsts sekretāra vietniece E.Turka

02.03.2016 12:08

N. Lauskis, 67026945

normunds.lauskis@varam.gov.lv